Geodatastyrelsen har lavet en ny vejledning om registrering af ejerlejligheder, der beskriver gældende ret og Geodatastyrelsens administrative praksis ved behandling af sager om registrering af ejerlejligheder. Vejledningen henvender sig primært til landinspektører og andre, der beskæftiger sig med opgaver og rådgivning i relation til opdeling af ejendomme i ejerlejligheder og efterfølgende ændringer af det registrerede.
Hensigten med vejledningen er at give et samlet overblik over regler og praksis, der knytter sig til sager om registrering af ejerlejligheder. Geodatastyrelsen har løbende lagt vejledende notater på hjemmesiden om forskellige problemstillinger. Disse notater er indarbejdet i den nye vejledning om registrering af ejerlejligheder, og vil derfor blive slettet på hjemmesiden ved offentliggørelse af vejledningen.
Udkast til vejledning om registrering af ejerlejligheder har været i ekstern høring fra den 27. oktober 2023 til den 24. november 2023.
Du finder vejledningen her